man and woman stuck in mortuary room in pratapgarh rajasthan | rajasthan - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
Updated: June 12, 2017, 7:03 PM IST
Last Updated: June 12, 2017, 7:03 PM IST
दरअसल, मामला कुछ ऐसा है कि पीपलखूंट के हरो गांव से रमेश मीणा पत्नी के साथ अपने घायल बेटे को लेकर जिला अस्पताल पहुंचा था. बच्चा पेड़ से गिर कर घायल हो गया था, जिसके बाद उसे अस्पताल में भर्ती कराया गया था.
युवक की तबीयत में सुधार नहीं हुआ उसकी अस्पताल में इलाज के दौरान मौत हो गई. इसके बाद मृतक का पोस्टमार्टम कराने के लिए कहा गया, जिसको लेकर मृतक के माता-पिता ने पोस्टमार्टम से मना किया, लेकिन अस्पताल कर्मचारी पोस्टमार्टम की बात पर अड़े रहे.
इसके बाद शव को मुर्दाघर में रखवाया गया, लेकिन तभी बच्चे की मां विलाप करने लगी और बच्चे के साथ रहने की जिद करने लगी. इसी बीच तंग आकर कर्मचारी ने माता-पिता को मोर्चरी के अंदर ही कैद कर बाहर से दरवाजा लगा दिया और ताला जड़ दिया. इसके बाद कर्मचारी घर चले गए.
माता-पिता रात भर लाश के साथ मुर्दाघर में पड़े रहे. सुबह सात बजे दरवाजा खोला गया और दोनों को पति-पत्नी को मुक्त कराया गया. मामले सामने आते ही चिकित्सालय में हड़कंप मच गया. पीएमओ से लगाकर तमाम अधिकारियों के होश उड़ गए. इस मामले पर मुख्य चिकित्सा अधिकारी ने अब कार्रवाई की बात कही है. मामला सामने आने के बाद वहां मौजूद लोग अस्पताल प्रशासन को कोसते नजर आए.
First published: June 12, 2017, 7:03 PM IST